तॉमास स्टीवन्स कोंकणी केंद्र फाटलीं तीन वर्सां, गोंयच्या समाजाचेर आधारीत जायत्या विशयांचेर महाविद्यालय आनी गोंय विद्यापीठाच्या विद्यार्थ्यां खातीर परिसंवाद घडोवन हाडटा. गेल्ल्या वर्सा, केंद्रान "कोंकणी सिनेमा आनी गोंयच्या समाजाचेर ताचो परिणाम" हो परिसवांद घडोवन हाडिल्लो. ह्या वर्सा केंद्र "गोंयचो लोकनाट्य जागरः कालची, आयची आनी फाल्यांची स्थिती" हो परिसंवाद शेनवारा, 14 ऑक्टोबर 2017 ह्या दिसा घडोवन हाडटा. परिसंवादांत तीन पेपर सादर जातले. "पेरणी जागर आनी ताचें खाशेलपण" (डॉ.पांडूरंग फळदेसाय), "ख्रिस्तावांचो जागरः समाजीक, भावनीक आनी धार्मीक संबंद" (मार्कुस गोंसाल्विस), "हिन्दू-गावडा समुदायेचो जागरः विक्सित नदरेंतल्यान नियाळ" (कांता गावडे). परिसंवाद सकाळीं 10.00 वरांचेर सुरु जावन 1.00 वरांचेर जेवणा उपरांत संपतलो.
